4.मुझे बताया गया है कि सप्ताह भर चलने वाला एसोसिएशन का शताब्दी समारोह परसों ‘डॉक्टर्स डे’ के दिन सम्पन्न होगा। इस संदर्भ में एक महान राष्ट्र-निर्माता डॉक्टर को याद करना बहुत प्रासंगिक है। ‘डॉक्टर्स डे’ भारत में एक जुलाई को मनाये जाने का एक विशेष कारण है। डॉक्टर बी. सी. रॉय की जन्मतिथि और पुण्यतिथि दोनों ही एक जुलाई को पड़ती हैं। वे‘इंडियन मेडिकल एसोसिएशन’ के संस्थापक सदस्य थे। उन्ही के सम्मान में भारत में ‘डॉक्टर्स डे’ एक जुलाई को मनाया जाता है।